વેનિસનું માર્કો પોલો ઍરપોર્ટ નાનકડું છે,પણ વ્યવસ્થા સારી છે. મારે જવું હતું શહેરની વચ્ચોવચ રિયાલ્ટો બ્રિજ પાસે આવેલી અમન હોટેલમાં અને એ માટે મેં વારાફરતી બસ-બોટની સફર કરવાનું નક્કી કર્યું. કેમ કે એમાં હું પોણો કલાકમાં પહોંચી શકું એમ હતો. મેં બસની રિટર્ન ટિકિટ લીધી અને વેપોરટ્ટો તરીકે ઓળખાતી બોટ-રાઈડની 48 કલાક ચાલે એવી અનલિમિટેડ ટિકિટ લીધી. માત્ર 45 યુરોપમાં. આમ આગામી બે દિવસ માટે મારી લાઈફ ઈઝી થઈ ગઈ.